钦定古今图书集成/明伦汇编/人事典/第024卷 > 册府元龟 > 《王元之画像赞叙》苏轼
## 钦定古今图书集成/明伦汇编/人事典/第024卷 > 册府元龟 > 《王元之画像赞叙》苏轼

《传》曰：“不有君子，其能国乎？”予尝三复斯言，未尝不流
涕太息也。如汉汲黯、萧望之、李固，吴张昭，唐魏郑公、
狄仁杰，皆以身徇义，招之不来，麾之不去，正色而立
于朝，则豺狼狐狸自相吞噬，故能消祸于未形，救危

“足以追配此六君子者。”方是时，朝廷清明，无大奸慝，
然公犹不容于中，耿耿然如秋霜夏日，不可狎玩。至
于三黜以死，有如不幸而处于众邪之间，安危之际，
则公之所为，必将惊世绝俗，使斗筲穿窬之流，心破
胆裂，岂特如此而已乎？余始过苏州虎丘寺，见公之
画像，想其遗风馀烈，愿为执鞭而不“可得。”其后为徐
州，而公之曾孙汾为兖州，以公《墓碑》示余，乃追为之
《赞》，附其《家传》云。